CELEX: 32008D0689
Language: ro
Date: 2008-08-01 00:00:00
Title: 2008/689/CE: Decizia Comisiei din 1 august 2008 de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz [notificată cu numărul C(2008) 4017] (Text cu relevanță pentru SEE)

23.8.2008   
            
            
               RO
            
            
               Jurnalul Oficial al Uniunii Europene
            
            
               L 225/10
            
         
      DECIZIA COMISIEI
   
   din 1 august 2008
   de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz
   [notificată cu numărul C(2008) 4017]
   (Text cu relevanță pentru SEE)
   (2008/689/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2000/53/CE a Parlamentului European și a Consiliului din 18 septembrie 2000 privind vehiculele scoase din uz (1), în special articolul 4 alineatul (2) litera (b),
   întrucât:
   
               (1)
            
            
               Articolul 4 alineatul (2) litera (a) din Directiva 2000/53/CE interzice utilizarea de plumb, mercur, cadmiu sau crom hexavalent în materiale și componente ale vehiculelor introduse pe piață după 1 iulie 2003, cu excepția cazurilor enumerate în anexa II în condițiile specificate. În conformitate cu articolul 4 alineatul (2) litera (b) din Directiva 2000/53/CE, Comisia urmează să adapteze în mod periodic anexa II la respectiva directivă, în funcție de progresul științific și tehnic.
            
         
               (2)
            
            
               Anexa II la Directiva 2000/53/CE enumeră materialele și componentele de vehicule exceptate de la interdicția privind metalele grele prevăzută la articolul 4 alineatul (2) litera (a) din respectiva directivă. Mai multe astfel de exceptări expiră la datele specificate în anexa în cauză. Vehiculele introduse pe piață înainte de data de expirare a unei anumite exceptări pot conține metale grele în materialele și componentele enumerate în anexa II la Directiva 2000/53/CE.
            
         
               (3)
            
            
               Anumite exceptări de la interdicția prevăzută la articolul 4 alineatul (2) litera (a) din Directiva 2000/53/CE nu ar trebui prelungite, întrucât utilizarea plumbului, a mercurului, a cadmiului sau a cromului hexavalent în respectivele aplicații poate fi evitată datorită progresului tehnic.
            
         
               (4)
            
            
               Anumite materiale și componente care conțin plumb, mercur, cadmiu sau crom hexavalent ar trebui să fie exceptate în continuare de la interdicția prevăzută la articolul 4 alineatul (2) litera (a), întrucât utilizarea acestor substanțe în respectivele materiale și componente specifice nu poate fi încă evitată. În anumite cazuri, este oportun să se revizuiască data expirării respectivelor exceptări pentru a se asigura suficient timp în vederea eliminării în viitor a substanțelor interzise.
            
         
               (5)
            
            
               Anexa II la Directiva 2000/53/CE, astfel cum a fost modificată prin Decizia 2005/438/CE a Comisiei din 10 iunie 2005 de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz (2), prevede, la liniuța a treia din observații, că piesele de schimb introduse pe piață după 1 iulie 2003, care sunt folosite pentru vehicule introduse pe piață înainte de 1 iulie 2003, sunt exceptate de la dispozițiile articolului 4 alineatul (2) litera (a) din Directiva 2000/53/CE. Această exceptare permite repararea vehiculelor introduse pe piață înainte de intrarea în vigoare a interdicției privind metalele grele prevăzută la articolul 4 alineatul (2) litera (a) din Directiva 2000/53/CE utilizând piese de schimb care îndeplinesc aceleași cerințe de calitate și siguranță ca și cele cu care acestea au fost dotate inițial.
            
         
               (6)
            
            
               Liniuța a treia din observațiile la Directiva 2000/53/CE nu se referă la piesele de schimb pentru vehiculele introduse pe piață după 1 iulie 2003, dar înainte de data de expirare a unei anumite exceptări de la anexa II la această directivă. Astfel, piesele de schimb pentru acele vehicule nu trebuie să conțină metale grele, chiar dacă acestea sunt utilizate pentru înlocuirea unor piese care conțineau inițial metale grele.
            
         
               (7)
            
            
               În anumite cazuri, este tehnic imposibilă repararea vehiculelor utilizând alte piese de schimb decât cele originale, deoarece acest lucru ar necesita modificări ale caracteristicilor dimensionale și funcționale ale întregilor sisteme ale vehiculelor. Astfel de piese de schimb nu se pot adapta la sistemele unor vehicule fabricate inițial cu piese conținând metale grele, iar aceste vehicule nu pot fi reparate și ar putea fi necesară eliminarea lor prematură. Prin urmare, anexa II trebuie modificată în consecință. Prezenta decizie ar trebui să afecteze doar un număr limitat de vehicule și de materiale și componente de vehicule și pentru o perioadă de timp limitată.
            
         
               (8)
            
            
               Deoarece siguranța consumatorilor este esențială, iar reutilizarea, recondiționarea și prelungirea duratei de viață a produsului sunt benefice pentru mediu, ar trebui să existe piese de schimb disponibile pentru repararea vehiculelor care au fost introduse pe piață între 1 iulie 2003 și data de expirare a unei anumite exceptări. Utilizarea plumbului, a mercurului, a cadmiului sau a cromului hexavalent în materiale și componente utilizate la piese de schimb pentru repararea unor astfel de vehicule ar trebui, prin urmare, tolerată.
            
         
               (9)
            
            
               Este oportun să se armonizeze formularea exceptărilor cu cea folosită în alte directive din domeniul mediului privind deșeurile, în care se menționează exceptări similare.
            
         
               (10)
            
            
               Prin urmare, Directiva 2000/53/CE ar trebui modificată în consecință.
            
         
               (11)
            
            
               Măsurile prevăzute în prezenta decizie sunt conforme cu avizul comitetului înființat în temeiul articolul 18 alineatul (1) din Directiva 2006/12/CE a Parlamentului European și a Consiliului din 5 aprilie 2006 privind deșeurile (3),
            
         ADOPTĂ PREZENTA DECIZIE:
   Articolul 1
   Anexa II la Directiva 2000/53/CE se înlocuiește cu textul din anexa la prezenta decizie.
   Articolul 2
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.
   Articolul 3
   Prezenta decizie se adresează statelor membre.
   
      Adoptată la Bruxelles, 1 august 2008.
      
         
            Pentru Comisie
         
         Stavros DIMAS
         
         
            Membru al Comisiei
         
      
   
   
      (1)  JO L 269, 21.10.2000, p. 34. Directivă modificată ultima dată prin Directiva 2008/33/CE (JO L 81, 20.3.2008, p. 62).
   
      (2)  JO L 152, 15.6.2005, p. 19.
   
      (3)  JO L 114, 27.4.2006, p. 9.
   
      ANEXĂ
      
         
            „ANEXA II
            Materiale și componente exceptate de la articolul 4 alineatul (2) litera (a)
            
                        Materiale și componente
                     
                     
                        Obiectul și data de expirare a exceptării
                     
                     
                        Se etichetează sau se identifică în conformitate cu articolul 4 alineatul (2) litera (b) punctul (iv)
                     
                  
                        Plumbul ca element de aliere
                     
                  
                        
                                    1.
                                 
                                 
                                    Oțel pentru prelucrări mecanice și oțel galvanizat cu conținut de plumb de până la 0,35 % în greutate
                                 
                              
                     
                         
                     
                     
                         
                     
                  
                        
                                    2(a).
                                 
                                 
                                    Aluminiu pentru prelucrări mecanice cu conținut de plumb de până la 2 % în greutate
                                 
                              
                     
                        Ca piese de schimb pentru vehicule introduse pe piață înainte de 1 iulie 2005
                     
                     
                         
                     
                  
                        
                                    2(b).
                                 
                                 
                                    Aluminiu cu conținut de plumb de până la 1,5 % în greutate
                                 
                              
                     
                        Ca piese de schimb pentru vehicule introduse pe piață înainte de 1 iulie 2008
                     
                     
                         
                     
                  
                        
                                    2(c).
                                 
                                 
                                    Aluminiu cu conținut de plumb de până la 0,4 % în greutate
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Aliaj de cupru cu conținut de plumb de până la 4 % în greutate
                                 
                              
                     
                         
                     
                     
                         
                     
                  
                        
                                    4(a).
                                 
                                 
                                    Bucșe și carcase de lagăre
                                 
                              
                     
                        Ca piese de schimb pentru vehicule introduse pe piață înainte de 1 iulie 2008
                     
                     
                         
                     
                  
                        
                                    4(b).
                                 
                                 
                                    Bucșe și carcase de lagăre în motoare, transmisii și compresoare de aer condiționat
                                 
                              
                     
                        1 iulie 2011 și ulterior acestei date, ca piese de schimb pentru vehicule introduse pe piață înainte de 1 iulie 2011
                     
                     
                         
                     
                  
                        Plumb și compuși ai plumbului în componente
                     
                  
                        
                                    5.
                                 
                                 
                                    Baterii
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Amortizoare de vibrații
                                 
                              
                     
                         
                     
                     
                        X
                     
                  
                        
                                    7(a).
                                 
                                 
                                    Agenți de vulcanizare și stabilizatori pentru elastomeri în furtunuri de frână, furtunuri pentru combustibil, furtunuri pentru ventilarea aerului, piese din elastomeri/metal în șasiuri și ansambluri motoare
                                 
                              
                     
                        Ca piese de schimb pentru vehicule introduse pe piață înainte de 1 iulie 2005
                     
                     
                         
                     
                  
                        
                                    7(b).
                                 
                                 
                                    Agenți de vulcanizare și stabilizatori pentru elastomeri în furtunuri de frână, furtunuri pentru combustibil, furtunuri pentru ventilarea aerului, piese din elastomeri/metal în șasiuri și ansambluri motoare cu conținut de plumb de până la 0,5 % în greutate
                                 
                              
                     
                        Ca piese de schimb pentru vehicule introduse pe piață înainte de 1 iulie 2006
                     
                     
                         
                     
                  
                        
                                    7(c).
                                 
                                 
                                    Lianți pentru elastomeri în aplicații ale sistemului de propulsie cu conținut de plumb de până la 0,5 %
                                 
                              
                     
                        1 iulie 2009
                     
                     
                         
                     
                  
                        
                                    8(a).
                                 
                                 
                                    Suduri în panourile electrice și alte aplicații electrice, cu excepția celor pe sticlă
                                 
                              
                     
                        Vehicule omologate înainte de 31 decembrie 2010 și piese de schimb pentru aceste vehicule (revizuire în 2009)
                     
                     
                        X (1)
                        
                     
                  
                        
                                    8(b).
                                 
                                 
                                    Suduri în aplicațiile electrice pe sticlă
                                 
                              
                     
                        Vehicule omologate înainte de 31 decembrie 2010 și piese de schimb pentru aceste vehicule (revizuire în 2009)
                     
                     
                        X (1)
                        
                     
                  
                        
                                    9.
                                 
                                 
                                    Scaune de supapă
                                 
                              
                     
                        Ca piese de schimb pentru tipurile de motoare dezvoltate înainte de 1 iulie 2003
                     
                     
                         
                     
                  
                        
                                    10.
                                 
                                 
                                    Componentele electrice care conțin plumb, inserate într-o matrice din sticlă sau ceramică, cu excepția sticlei pentru baloanele becurilor și a izolatorilor ceramici ai bujiilor
                                 
                              
                     
                         
                     
                     
                        X (2)
                        
                        (pentru alte componente decât cele piezoelectice în motoare)
                     
                  
                        
                                    11.
                                 
                                 
                                    Inițiatori pirotehnici
                                 
                              
                     
                        Vehicule omologate înainte de 1 iulie 2006 și piese de schimb pentru aceste vehicule
                     
                     
                         
                     
                  
                        Crom hexavalent
                     
                  
                        
                                    12(a).
                                 
                                 
                                    Acoperiri anticorozive
                                 
                              
                     
                        Ca piese de schimb pentru vehicule introduse pe piață înainte de 1 iulie 2007
                     
                     
                         
                     
                  
                        
                                    12(b).
                                 
                                 
                                    Acoperiri anticorozive ale șuruburilor și piulițelor de asamblare pentru șasiuri
                                 
                              
                     
                        Ca piese de schimb pentru vehicule introduse pe piață înainte de 1 iulie 2008
                     
                     
                         
                     
                  
                        
                                    13.
                                 
                                 
                                    Răcitoare cu absorbție în rulote
                                 
                              
                     
                         
                     
                     
                        X
                     
                  
                        Mercur
                     
                  
                        
                                    14(a).
                                 
                                 
                                    Lămpi cu descărcare pentru faruri
                                 
                              
                     
                        Vehicule omologate înainte de 1 iulie 2012 și piese de schimb pentru aceste vehicule
                     
                     
                        X
                     
                  
                        
                                    14(b).
                                 
                                 
                                    Tuburi fluorescente utilizate la afișajele panou instrumente
                                 
                              
                     
                        Vehicule omologate înainte de 1 iulie 2012 și piese de schimb pentru aceste vehicule
                     
                     
                        X
                     
                  
                        Cadmiu
                     
                  
                        
                                    15.
                                 
                                 
                                    Baterii pentru vehiculele electrice
                                 
                              
                     
                        31 decembrie 2008 și ulterior acestei date ca piese de schimb pentru vehicule introduse pe piață înainte de 31 decembrie 2008
                     
                     
                         
                     
                  Observații
            Se tolerează într-un material omogen plumb, crom hexavalent și mercur în concentrație maximă de 0,1 % în greutate și cadmiu în concentrație maximă de 0,01 % în greutate.
            Se admite reutilizarea nelimitată a părților de vehicule care existau pe piață la data expirării unei exceptări, întrucât acest aspect nu intră sub incidența articolului 4 alineatul (2) litera (a).
            Piesele de schimb introduse pe piață după 1 iulie 2003, care sunt folosite pentru vehiculele introduse pe piață înainte de 1 iulie 2003, sunt exceptate de la aplicarea dispozițiilor articolului 4 alineatul (2) litera (a) (3).
         
      
      
         (1)  Se dezmembrează în cazul în care, în corelație cu poziția 10, se depășește pragul mediu de 60 grame pe vehicul. Pentru aplicarea acestei clauze, dispozitivele electronice care nu sunt instalate de fabricant pe linia de producție nu se iau în considerare.
      
         (2)  Se dezmembrează în cazul în care, în corelație cu poziția 8, se depășește pragul mediu de 60 grame pe vehicul. Pentru aplicarea acestei clauze, dispozitivele electronice care nu sunt instalate de fabricant pe linia de producție nu se iau în considerare.
      
         (3)  Această clauză nu se aplică maselor pentru echilibrarea roților, periilor de grafit pentru motoare electrice și garniturilor de frână.”